ІІІ. Әр түрлі жағдаяаттарды талқалау.
1. Бала сабақта ұрсатынын біле тұрса да, бала бағаны өшіріп тастайды. Сендер не істер едіңдер?
2. Сен сабаққа кешігіп асығып бара жатырсың жолдан үлкен қарт кісінің өте алмай тұрғанын көрдің сен не істейсің?
3. Сен досыңның біреудің затын ұрлап алғанын білесің. Бірақ мұғалім басқа баладан күдіктеніп тұр. Сен не істейсің?

Көшеде бір қарт адам құлап қалды.Не істер едіңіз?
Сіз мектепте біреудің сөмкесін тауып алдыңыз.Не істер едіңіз?
Сіз дүкенде кезекте тұрсыз.Сіздің артыңызда әжей тұр.
Көшеде, мектепте, үйде таныс кісілер, мұғалімдер кездессе не деу керек?
Үлкен кісі қолындағы затын көтере алмай келе жатыр оған не деу керек?

Топпен жұмыс
І - топ: Мұғалімнің және сыныптастарының қыз баланы туған күнімен құттықтау сәтін сахналау
ІІ - топ: Ағалы - қарындас туыстардың үйге келген қонақтарды күтіп алу сәтін сахналау
ІІІ - топ: Сендер қандай жағдайда риза боласыңдар?
ІҮ - топ: Ризашылықты қандай жолдармен білдіруге болады?
Ү - топ: Дәйексөздің мағынасын түсіндіреді. «Өмірге риза болып, алғыс айт»
“Адам өз ісіне қанағаттанып, сүйсінген кезде ризашылық сезімге бөленеді.
«Адам өз ісіне қанағаттанып, сүйсінген кезде ризашылық сезімге бөленеді.
Өзіне жасалған жақсылыққа ризашылық білдіруді алғыс дейміз»

Проблемалық сұрақ: «Жақсылық жасаудың біз үшін қандай пайдасы бар? Біз неліктен басқаларға жақсылық жасауымыз қажет?»

Видео ролик. «Жақсылығың қайтар өзіңе»

ІҮ. Қорытындылау
- Балалар, жылы сөз, қайырымды іс, жақсы ой, кіршіксіз сезімдеріңді ешкімнен ешқашан аямаңыздар. «Рахмет» деген қасиетті сөзді жиі айтыңдар. Адам алғыс пен ризашылықты естіген сайын, жақсылық жасағысы келіп тұратынын есте сақтаңдар. Өмірдің әрбір сәтін бағалай білуге үйреніңдер және Табиғат – Анаға мейірімді күні үшін, көңілді жаңбыры мен ақ қары үшін, жұмсақ ақ ұлпа бұлты үшін, жақын адамдарға қайырымдылығы мен риясыз махаббаты үшін алғыс айтуды ұмытпаңдар.
«Автограф» ойынын ойнату. Әр оқушыға артына қағаз бекітіледі. Осы қағазға басқа оқушылар тілектерін жазуы қажет.
Пікірлер себетін толтыру.
Бүгінгі сабақ сендерге ұнады ма?
Осы сабақта өздерің үшін қандай жаңалық аштыңдар?
Осы сабақтан кейін қоршаған ортаға деген көзқарастарын өзгерді ме? Өзгерсе қалай

# Жақсылық жасай білейік

Жарияланды [14-02-2014, 15:51](http://bilimdiler.kz/2014/02/14/) Категориясы: [Бастауыш сынып](http://bilimdiler.kz/bastaush/)

Сабақтың тақырыбы: Жақсылық жасай білейік
Сабақтың мақсаты: Оқушылардың «қайырымдылық», «қамқорлық», «жақсылық» құндылықтары туралы түсініктерін кеңейту.
Сабақтың міндеттері:
- жақсылық жасаудың адами қарым-қатынастағы мәнділігін түсіндіру;
- жақсы істер жасай білу іскерліктерін дамыту;
- қайырымды, қамқор болуға тәрбиелеу.
Көрнекі құралдар: ертегі суреттері, слайдтар, оқулық, дәптер, сюжетті суреттер, ақ қағаз, көк қағаздан қиылған тамшылар мен дария.

Сабақтың барысы:

Шаттық шеңбері.
- Сәлеметсіңдер ме, балалар! Мен сендермен «Өзін - өзі тану» пәнінің кезекті сабағында кездескеніме өте қуаныштымын. Балалар, шаттық шеңберін құрайық. Осы шеңбер аясында Ө. Ақыпбековтың «Өзін тану» өлеңін бірлесе айтайық.

«Сәлемдесу» ойыны.
Балалар, қане, бір – бірімізбен ерекше амандасайық. Қазір біз сіздермен ойын ойнаймыз, қимылды тез жасауларың керек. «Бастаймыз» деген белгі берілгенде, мен қалай амандасу керек екенін айтамын, сонда сендер бір біріңмен тез тез амандасасыңдар. Әр адаммен әртүрлі амандасасыңдар. Сонымен, көзбен... қолмен... иықпен... құлақпен... тіземен... өкшемен... арқамен.
–

**Сабақтың тақырыбы:** Жақсылық жасай білейік

**Құндылық:** Ақиқат**Қасиеттер:** Мейірімділік, ізеттілік, бірлік, ынтымақ т.б

**Мұғалім:** Иманбаева Гүлбану

**Қызылорда облысы, Арал ауданы, Шижаға елді мекені**

**Сынып:**   4а                            **Оқушылар саны:** 20

|  |  |
| --- | --- |
| **Сабақтың мақсаты:** Оқушылардың «қайырымдылық», «қамқорлық», «жақсылық» құндылықтары туралы түсініктерін кеңейту.**Міндеттері:** — жақсылық жасаудың адами қарым-қатынастағы мәнділігін түсіндіру;—          жақсы істер жасай білу іскерліктерін дамыту;—          қайырымды,қамқор болуға тәрбиелеу. | **Ресурстар:**Мультимедиялық тақта,оқулық,дәптер,мақал-мәтел,дәйексөз,маркер,аққағаз,гүл,жүрек,көбелек суреттері |
|  |    Оқушылар көңіл күйін көтеру мақсатында |
|  |  |
|  |  |
| **Дәптермен жұмыс:** дәптерде берілген ертегіні өз ойларыңмен жалғастырып жазыңдар.… Бір күні орманда шөп жанып кетіп,өрт басталады. Барлық аңдар шошып қаша жөнеледі.Тек тасбақаға өзінің қысқа аяқтарымен алысқа кете алмайды.От тасбақаға жақындап қалды. Ол енді қалай құтылмақ? |  |
| **Үй тапсырмасы:** «Қанат пен Жанат» әңгімесін оқып түсінік айту |  |
|  |  |

О. Ақылбеков
Жақсы болу- өзіңнен,
Жаман болу - өзіңнен,
Өзіңді өзің ая да,
Өзің үйрен, өзіңнен
Жақсылық көрсең біреуден,
«Мен қандаймын?» деп ойла,
Өзіңсің ақыл айнасы,
Тиеді саған мәні бар,
 «Өзіңді тану» пайдасы.

**Мәтінмен жұмыс**:

Жақсылық пен жамандық

*Ертегі*

Ертеде Адам ата өз ұрпағын сынау үшін адамның оң иығына жақсылықты, сол иығына жамандықты отырғызып қойыпты. Адам бір іс жасарда жақсылық “істе” десе, жамандық “істеме” деп сыбырлайды екен. Сөйтіп адамның бойында қай қасиет басым екенін байқамаққа оны сапарға аттандырыпты. Адам біраз жол жүріп, өзен жағасымен шаршап келе жатса, судың жағасына шығып қалған балықты көреді.

Балық секіріп суға жете алмай жатыр екен. Жақсылық жаны ашып:

* Адам, ана балыққа көмектесіп жібер, - десе, Жамандық:
* Қой, жөніңе жүре бер, уақытыңды алма, - дейді.

Адам балықтан әрірек асып барып, мойнын бұрып қарайды. Балық шарасыздан көзі жәутеңдеп, көмек сұрағандай болады. Адам шыдай алмай кері бұрылып барып, балықты суға салып жібереді. Балық ризашылығын білдіріп. Суда ойнақшып, секіріп, құйрығын бұлғақтатып суға сүңгіп кетеді. .

Адам одан әрі жүре береді. Бір теректің қасынан өтіп бара жатып, шыр – шыр еткен дауысты естіп тұра қалады. Қараса, кішкене ғана торғайдың балапаны ұясынан құлап қалған екен. Еңкейіп енді көтерейін деп жатса, Жамандық:

- Осы торғайдың балапанына бола жолдан қалмақпысың? Оны көтеріп ұясына салу үшін, теректің басына шығу керек. Мерт болсаң қайтесің? Өзің далада ит – құсқа жем боласың ғой, - дейді.

Адам ойланып тұрып қалады. Осы сәтте Жақсылық:

- Ей, адамзаттың баласы, сен әлсіздерге қорған болып, қол ұшыңды беру үшін жаратылғансың. Мына бейшара балапанды ұясына сала кет. Шарапаты тиеді, - дейді.

Адам тағы да шыдай алмай балапанды алып, теректің басына өрмелеп шығып, ұясына салып кетеді. Балапан шиқ – шиқ етіп, қанатын қағып, разы болады.

Адам демалып алмақшы болып отыра бергенде, аяғының астында бидайдың дәнін әрең сүйреп бара жатқан құмырсқаны көзі шалады. Құмырсқа дәннің о жақ, бұ жағына шығып, қозғауға ыңғайлы ретін таба алмай, ісі өнбей келеді екен. Адам әуелі жамандықтың айтуымен құмырсқаны дәнінен айырып тастағысы келіп оқталады да, шыр – пыр болған Жақсылықтың сөзіне құлақ түрді. Ол:

- Әй, адам – ау, қалай ғана адамдығыңнан айнып кеуге әзір тұрасың. Бұл құмырсқа өзінен үлкен дәнді сүйреп, машақаттанып келе жатқанда, қол ұшыңды көрсетіп жолына салып жіберудің орнына, оны қызықтап, ермек қылғың келгені қалай? Одан да еңбек етуді осы кіп – кішкене тіршілік иесінен үйренбейсің бе? – деп налыған екен.

Адам өз ойынан ұялып, райынан қайтады. Сөйтіп Адам ата ұрпағын алдына шақырып алып:

- Міне, балам, жамандыққа ерсең жаман боласың, жақсылыққа ерсең жақсы боласың. Мен саған үш сын бердім, үшеуінен де өттің, разымын. Енді осылай адамдығыңнан айнымай, айналаңа қамқор болып, жамандыққа жоламай, жақсылыққа жолдас бол, - деп батасын береді.

Содан бері адам баласы жақсылықпен мұратына жетіп келеді екен.

- Неліктен адам Жақсылықтың айтқандарын орындады деп ойлайсыңдар?

- «Жамандыққа ерсең жаман боласың, жақсылыққа ерсең жақсы боласың» деген ой туралы қандай пікір айта аласыңдар?

- Жақсылық жасау үшін адам бойында қандай қасиеттер болу керек?

( Күннің суретін бейнелеу)

Адамгершілік, қайырымдылық, мейірімділік, жанашырлық, аяушылық, қамқорлық, рақымшыл, бауырмалдық, кішіпейілдік, жылы жүрегі .

***Балалардың жауаптарын толықтыру:***

**Тыныштық сәті**

*Балалардың денесі, ойы тынықтырылады.*

*Балалар денелерін түзу, бастарын жоғары көтеріп, ыңғайланып отырады. Көздерін жұмуына да болады. Ауаны терең жұтып, еркін тыныстайды, денелерін бос ұстап, айналадағы барлық тіршілік иесі оларды аялап, қоршап, қамқор болып жатқанын сезінеді. Тұла бойлары жақсылыққа, махаббатқа толғанын сезінуге ұмтылады. Осылайша екі минуттай отырады*.

**Тапсырма:**

Балалар екі топқа бөлінеді. Екі топқа екі түрлі әңгімеден үзінді беріледі. Балалар әңгіме желісі бойынша туындаған оқиғадан шығу жолдарын іздестіруі тиіс. Олар топ боп бірлесе отырып, ойланып әңгімені өз ойларымен жалғастырып айтады.

**Ойын – жаттығу**

**Жүректен жүрекке**

*Оқушылар шеңбер құрып тұрады. Мұғалім қолдан жасалған жүрекшені ұстап тұрып тілек айтып, өзінің оң жағында тұрған балаға ұсынады. Ол оқушы да жүрекшені ұстап тұрып тілек айтып, өзінің оң жағында тұрған көршісіне береді. Осылайша барлық балалар бір – біріне жақсы тілектер айтады.*

Топтастыру немесе Кластер стратегиясы бойынша
І топ: «Жақсылық» деген сөзге
ІІ топ: «Жамандық» деген сөзге
ІІІ топ: жақсылық пен жамандық туралы мақал мәтел жазу
Мағынаны тану кезеңі
Мұғалім: Адамның ішкі сұлулығы — адамның жүрегі, жүрек жылуы, махаббат, ар - ұят, қайрат, мейірімділік, жақсылық, адамшылық осы жүректен туындайды. Ойымызды әрі қарай өрбіту үшін мәтінмен жұмыс жүргіземіз.
Әр топқа үш түрлі мәтін таратылады.
І топ: «Жақсылық сынықтары» мәтіні (қосымшаны қара)
Сұрақтар:
Бұл әңгімеден кейін қандай сезімде болдыңдар?
Сендер қалай ойлайсыңдар, әже неліктен көп жылдар бойы әйнек сынықтарын жинап жүрді?
Егер де адамдар әженің не істеп жүргенін білгенде не істер еді?
ІІ топ: «Ұстаз ақылы» (қосымшаны қара)
Сұрақтар:
Ұстазының жауабын шәкірттері түсінді ме?
Адамдар неге жамандыққа тез үйір болады, қалай ойлайсыңдар?
Мен жаңа айтып кеттім, Адамның ішкі сұлулығы — адамның жүрегі, жүрек жылуы, махаббат, ар - ұят, қайрат, мейірімділік, жақсылық, адамшылық осы жүректен туындайды деп, жүрегімізді жамандық жауып тастаса біз қалайша жақсы адам боламыз. Сондықтан да бұл әңгімеден не түюге болады?
ІІІ топ: «Екі қасқыр» әңгімесі (қосымшаны қара)
- Ата Екі қасқыр деп нені меңзеп отыр?
Жамандық пен жақсылық өмірде бірге жүреді екен. Ал қайсысы жеңеді? Жақсылық жеңу үшін адам не істеу керек?
- Осы үш мәтінді бір бірімен байланыстыруға бола ма? Үшеуі бір бірін толықтырып тұр ма?
Алдарыңызда бірнеше мақалдар, нақыл сөздер жазылған парақ жатыр. Ойланып, соның ішіндегі қайсысы өз мәтіндеріңе байланысы бар деп ойлайсыздар. Егер де байланысы бар десеңдер, сол мақалдың тұсына белгі салыңыздар.

**Дәптермен жұмыс**

**1-тапсырма**

1-тапсырмада оқушыларға өздері атқарып жүрген жақсы істер мен алдағы уақытта ойға алып жүрген жақсы істердің тізімін жасап, ондағы мақсаттарын айтып беру тапсырылады.

**2-тапсырма**

2-тапсырмада оқушылар берілген сұрақтарға ауызша жауап береді:

1. Адамның қандай ісін жақсылыққа ұмтылу деп айтуға болады?
2. Өз өміріңде есте қаларлық қандай жақсылық іс болды?
3. Адам жақсылық жасау арқылы не нәрсеге қол жеткізе алады?
4. Айналаңдағы адамдардың қандай жақсы істері туралы айта аласыңдар?
5. Қалай ойлайсыңдар, жақсылық жасаудың адам өмірі үшін қандай маңызы бар?
6. **Жақсылық - жан шуағы**
7. Жарияланды [19-04-2015, 17:14](http://bilimdiler.kz/2015/04/19/) Категориясы: [Тәрбие сағаты](http://bilimdiler.kz/tarbie-sagaty/)
8. Батыс Қазақстан облысы, Бөкей Ордасы ауданы,
Сайқын ауылы, М - С. Бабажанов атындағы ЖОББМ
физика пәнінің мұғалімі **Ишангалиева Арайлым Фазылқызы**

Жақсылық - жан шуағы.
Тәрбие сағатының мақсаты: Қайырымдылық, жақсылық жасау дәстүрлері жайында түсінік беру, халқымыздың қайырымдылық дәстүрін жалғастыруға бағыт беру, үнемі жадында ұстауға тәрбиелеу.
Көрнекіліктері: Қайырымдылық жайында жазылған ұлағатты сөздер:
«Жасаған жақсылығың сатулы болмасын», «Адамға қылған жақсылық өмірінде тозбайды», «Бір - бірімізге қайырымдылық, мейірімділік жоқ жерде бірлік пен ынтымақтастықтың ауылы да алыстай береді», т. б.

І. Ұйымдастыру кезеңі.
... Адамға ең бірінші білім емес, рухани тәрбие берілу керек, тәрбиесіз берілген білім – адамзаттың қас жауы, ол келешекте оның барлық өміріне апат алып келеді.
Әл - Фараби

Тәрбие сағатының мақсатын түсіндіру.

Күй «Ерке сылқым»

1 - Жүргізуші:
Ата - бабаларымыз ұрпағына мұра етіп қалдырған тілі, салт - дәстүрі, әдет - ғұрпы бар. Олар бір шаңырақтың астында тату - тәтті өмір сүрген. Ұрпағының білімді болғанын армандаған. Адамға жақсылық жасау, қайырымдылық көрсету – халқымыздың мақтан етерлік дәстүрлерінің бірі. Бұл дәстүр қазақ тіршілігінде түрліше іске асып отырған.

1 - оқушы.
Көрші - қолаңның, ағайын туыстың жалғыз аты өлсе, оның етін көпшілік болып бөлісіп, орнына бірігіп ат сатып берген.
2 - оқушы
Алыс сапарға аттанғанда, кедейлерге ет - май деп майда малын уақытша болса да қарасып, мініске деп жылқы берген. Көлік - жай деп көшуге, малға жем - шөп даярлауға түйе беріп көмектескен.
3 - оқушы.
Сауын деп кедей - кепшіктерге жаз кезінде сауынға мал берген.

2 - Жүргізуші:

Ата - бабаларымыз қайырымдылық дегенді осылайша түсінісіп, осылай жүзеге асырып отырған.

«Адам баласына қолыңнан келсе, жақсылық қыл, жасаған жақсылығың алдынан шығады,» деген екен. Бір - бірімізге жақсылық жасаудан жалықпайық, достар!

5 - оқушы.
Атаны ардақтау, ананы аялау, досты сүю, жолдасты құрметтеу – бізге бабаларымыздан қалған дәстүр. Бұл да – елдігіміздің нышаны.

1 - Жүргізуші:
Ата - әжеге баланың ықыласы мына өлең шумақтарынан көрінеді:

6 - оқушы.
Таң атса күлімдеп,
Жүрегім дірілдеп.
Атама жүгірем,
Күн ашық бүгін, деп.

7 - оқушы.
Жүрерде жер тіреп таяғын,
Орнынан тұрады ол әрең.
Әттең, мен кішкентай баламын,
Әйтпесе, арқалап алар ем.

Сынып оқушыларының орындауында қазақ биі.

2 - Жүргізуші:
«Ақыл тозбайтын тон,
Білім таусылмайтын кен» - деген ата - бабаларымыздың нақыл сөзі бізге тәрбие береді.

Оқушы:
Жақсы кісі ақылменен тәуір болады,
Мінезі қорғасындай ауыр болады.

Оқушы:
Азаматпен дос бол,
Қадіріңді біледі.
Білімдімен дос бол,
Сасқанда ақыл береді.

1 - Жүргізуші: «Кімге не артық?»
Оқушы:
Тәкаппарға көз артық -
Көріп тұрып, көрмейді.
Жарымеске сөз артық -
Жөн сөйлеуді білмейді.

Оқушы:
Не істесе де оңдырмас -
Артық қолы олақтың.
Тілазарға тыңдамас -
Қажеті жоқ құлақтың.
Ғұмырында, әр уақытта,
Түк істемес құмартып,
Жалқауға
Құлақ та,
Көз де,
Қол да –
Бәрі артық.

2 - Жүргізуші: Балалар, тәкаппарлық пен жалқаулықтан, тілазар болудан бойымызды аулақ сақтайық. Білімді, саналы болашақ. Білімді, саналы достардан әрқашан жақсылық күтуге болады.

Республикалық, облыстық жарыстардың жеңімпазы, сынып мақтанышы Кереева Динараның орындауында күй.

1 - Жүргізуші: Көрініс. «Қиын есеп»
Басы қатты баланың,
Шығара алмай есебін.
Іздеп түрлі амалын,
Күбірлейді қос ерін.
Қиналғандай көрініп,
Оның... тісі де.
Қарындашты кеміріп,
Кіріскен өз ісіне.
Талай тәсіл қолданып,
Бір жазып,
Бір өшіріп,
Отыр бала ойланып,
Ақ қағазға тесіліп.

- Мейірбек, не істеп отырсың?
- Мына есепті шығара алмай отырмын.
- Е - е, соншама қиналғаның не, мә, көшіріп ал!
- Рахмет. Жақсы болды, қазір - ақ көшіріп аламын.

Мұғалім:
Балалар, кім - кімге жақсылық жасады? Осы жақсылық па?
(Оқушылар өз ойларын ортаға салады).

2 - Жүргізуші: - Кім, не қасиетсіз?
Оқушы: (Жангүлім)
Өз ойы болмаса, ер қасиетсіз.
Жігері болмаса жігіт қасиетсіз.
Бал болмаса, ара қасиетсіз.
Жанбай қалған, шала қасиетсіз.
Өнерсіз болса, бала қасиетсіз.
Әділетсіз болса, дана қасиетсіз.
Ұятсыз болса, қыз қасиетсіз.
Көк шықпаса, жер қасиетсіз.

Оқушы: Қайырымдылық – асыл қасиет. Шексіз мейірімді, шексіз рақымды. Алла мұсылман құлдарына әрқашан да бір - біріне мейірімді, қайырымды болуға үндейді.

Оқушы: Рамазан айы – мейірімділік, қайырымдылық айы. Бұл айда мұсылмандар пітір таратады. Бір - біріне қолынан келгенше қайырымдылық жасайды.

Оқушы: «Күллі адам баласын қор қылатын үш нәрсе бар. Әуелі – надандық, екінші – залымдық, үшінші – еріншектік» - деп Абай атамыз айтқан екен. Міне, осы үш нәрседен бойымызды аулақ ұстайық.

Оқушы:
Кісіге адамшылық не керек?
Адамдық – өзге айуаннан артық демек.
Ит талаған төбеттей қалай дейсің,
Аямай әл келгенін жұтып жемек.
Мейірім – жақсы, залымдық жаман дейсің,
Қасқырлыққа қайтесің құр дөңгелеп.
Жан ашып, ешбір жанға жәрдем қылмай,
Өткен адам – өсіп - өсіп құлаған бір бәйтерек.
(Ш. Құдайбердиев)

Оқушы (Айкерім) Өмірде еш өкініш болмасын,
Имандылық босын сенің жолдасың.

1 - Жүргізуші: Бір - бірімізге қайырымдылық, мейірімділік жоқ жерде бірлік пен ынтымақтықтың ауылы алыстай береді. Ата - бабаларымыздан қалған асыл қасиеттерден жұрдай болсаң, қазақпын деуге құқымыз бола қояр ма екен? Енді ата - бабаларымыздың нақыл сөздеріне кезек берейік (Нақыл сөздер айтады).

2 - Жүргізуші: Біз – халқымыздың қайырымдылық дәстүрін жандандыратын, жалғастыратын ұрпақпыз.
Өмір тауқыметін шегіп отырған кемтар адамдарға, көп балалы отбасыларға, қарттарға, зейнеткерлерге қайырымдылық қорлары да өз көмектерін көрсетуде.
Халқымыздың осы бір бағалы дәстүрін – қайырымдылық пен жақсылықты ұмытпайық!

**Семей 2016 жыл**

**Мақсаты:** “Жақсылық” ұғымын ақиқат құндылығы ретінде мәнін ашу, түсіндіру.

**Міндеті:**

* Жақсылықтың адам өміріндегі маңыздылығын түсіндіру;
* Жақсылық жасай білу іскерліктерін дамыту;
* Оқушыларды адалдыққа, қайырымдылыққа, жақсылық жасай білуге тәрбиелеу;

**Құндылық:** Ақиқат

**Қасиеттер:** Адалдық, сүйіспеншілік, жақсылық жасау

**Көрнекілігі:** компьютер, проектор, презентация, үлестірме қағаздар, бейнеролик.

**Өткізілу формасы:** дөңгелек үстел

**Жүргізілетін жұмыс түрі:**

* *«Жақсылық, «Жақсылық жасау» ұғымдарын талқылау;*
* *«Жақсылығын өзіңе», «Жақсылыққа жақсылық, жамандыққа жақсылық» бейнеролик көру, талқылау;*
* *«Жақсылық гүлі», «жақсылық тамшысы», «жақсылық үйі» макетін құру;*
* *Тренинг-ойын «Жүрек»*

**Барысы:**

Құрметті оқушылар мен мұғалімдер бүгінгі біздің **«Жақсылық жаса»** атты сыныптан тыс сабағымызға қош келдіңіздер.

Мұғалім оқушыларды түстер бойынша үш топқа бөледі. *Қызыл түс-* қамқорлық тобы, *сары түс-* мейірімділік тобы, *жасыл түс –* кішіпейілділік тобы. Оқушылар өздері таңдаған түстері бойынша топтарға бөлініп отырады.

**Мұғалім сөзі:**

Оқушылар біз сіздермен **«Жақсылық», «жақсылық жасау»** деген сөздердің мағынасын ашып алсақ.

- Жақсылық дегеніміз не, балалар?

- Жақсылық жасау дегеніміз ше?

(Жақсылық жасау дегеніміз өздерін айтқандай, адамдарға, айналаға, табиғатқа қайырымдылық пен қамқорлық жасауды, көмек көрсетуді білдіреді. Адамдардың бір – біріне деген сыйластығы артады. Өйткені қиналған сәтте алынған көмек ешқашан ұмытылмайды).

Оқушылар қазір сендермен *«Жақсылығын өзіне»* тақырыбында бейнероликті тамашалайық.

**Сұрақ:** Бейнематериалдың негізгі идеясы не туралы?

Оқушылар қазір біз сіздермен үш топ болып «***Кім көп сөз табады?»*** ойының ойнайтын боламыз. Тақтада дөңгелек фигуралардың ішінде жақсы және жаман адамның қасиеттеріне байланысты сөздер буындарға бөлініп жасырылған. Сіздер сол жасырылған сөздерді табуларыңыз қажет. Ойын шарты түсінікті болса онда бастайық, қане қайсы топ көп сөз табады екен.



Әр топ тақтада буындарға бөлініп жасырылған сөздерді тауып оқиды.

Құрметті оқушылар сіздермен келесі **«Жақсылыққа- жақсылық, жамандыққа- жақсылық»** тақырыбындағы бейнероликті тамашалайық.

**Сұрақ:** Бейнероликтен қандай ой түйдіңіздер?

Яғни, «Жақсылыққа жақсылық - әр кісінің ісі, жамандыққа жақсылық ер кісінің ісі» деген мақалды түсініп жадымызда ұстауымыз қажет.

Оқушылар қазір біз сіздермен топтық жұмысымызды жалғастырамыз. **Қамқорлық тобы:** «Жақсылық гүлінің», **Мейірімділік тобы:** «жақсылық тамшысын», **Кішіпейілділік тобы:** «жақсылық үйін» құратын болады.

**Қамқорлық тобы:** «Жақсылық гүліне», **Кішіпейілділік тобы:** «жақсылық үйіне» жақсылық жасайтын адамның бойында қандай қасиеттер болуы керек соларды тізіп жазулары қажет. Ал **Мейірімділік тобы:** «Жақсылық тамшысы» тамшы артына өзгелерге, айналасына жасаған жақсылықтары туралы жазып оқып жапсырады.

Оқушылардың санына сәйкес алдын ала дайындалған тамшы үлгісінде қиылған қағаздар үлестіріледі. Әр бала тамшыға өзі жасаған жақсы істерін жазып көрсетеді. Мұғалім тақтадағы ақ қағазға тамшыларды ілуді ұсынады.Әр бала өзгелерге өзі жасаған жақсылықтарын жария етеді. Мұғалім шығармашылық жұмыс нәтижесін қортындылайды.

**Қорытынды.** *Мұғалім сөзі:*

Қатысқандарыңызға көп- көп рахмет. Сау болыңыздар!

**І. Ұйымдастыру.**

Шаттық шеңбері

Біздің топта ұл-қыздар, Тату-тәтті ойнаймыз. Сыйластықпен өмір сүріп, Тек жақсылық ойлаймыз. Амансың ба, алтын күн!

Амансың ба, көк аспан! Амансың ба, достарым! Сендерді көріп қуанам!

Ән: Асқар Ақбота мен Бекзат Даниярдың орындауында «Қошақаным» әні.
**ІІ. Кіріспе бөлім:**

Ой қозғау.

Буындардан сөз құрау арқылы тақырыпты табу. Сұрақ- жауап

* «Жақсылық жасау» дегенді қалай түсінесің?
* Өзің қандай жақсылық жасай аласың?
* Жақсылық жасауды қайдан үйрендің?

Мұғалім толықтырады

* Жақсылық жасау дегеніміз адамдарға, айналаға, табиғатқа қайырымдылық пен қамқорлық жасауды, көмек көрсетуді білдіреді. Адамдардың бір-біріне жиі жақсылық жасауы, оларды жақындастырады, достастырады, сыйластықтары артады.

**ІІІ. Жаңа тақырып.**

Шығармашылық жұмыс

Оқушыларға алдын ала дайындалған тамшы үлгісіндегі қиылған қағаздарды үлестіріледі. Сол қағаздарды жақсы сөздер айтып тақтаға іледі. Жұмыстарын қорытындылау.

Балалар, әрқайсысыңның тамшыдай жасаған жақсылықтарыңды қосқанда үлкен дарияға айналды. (тамшылар ілінген плакат астына көкпеңбек дария суретін ілу). Яғни әр адамның жаны жақсылыққа толы болса, жер бетінде бейбітшілік орнап, адамдар бақытты өмір сүреді.

**Дәйек сөз. Топпен жұмыс.**

*«Біреуге жақсылық етсең, ол жақсылығыңды міндет етпе».*

Адамға жақсылық жасағанда риясыз жасау керек. Өйткені ол жанашырлықпен, шын көңілмен, адал ниетпен жасалған іс.

Оған ақы сұраудың, жақсылығымды қайтар деудің қажеті жоқ. Жасаған жақсылық бәрібір алдыңнан шығады. Сондықтан да Ыбырай Алтынсарин аталарың «Біреуге жақсылық етсең, ол жақсылығыңды міндет етпе» деп айтқан.

Біреуді таны - таныма жақсылық жасау әр оқушының парызы. Әрқашан жақсылық жасар жақсы адам болу үшін жақсылық жайлы мақал-мәтел жаттап жүруіміз керек. Мақал-мәтел айту.

Ернұр: Жасық адам жасына жетпей қартаяр,

Асыл адам жасына жетпей марқаяр

Толғанай: Жақсы адам жолдасынан танылғы.

Жақсымын деп мақтанба,

Халық айтпай,

Батырмын деп мақтанба,

Жеңіп қайтпай.
Сұлтан: Жақсылықты басыңа қыл,

Басыңнан артылса досыңа қыл.

Дәулет: Жақсыны көріп —Жан семіреді.

Ат жақсысын мақта,

Адам жақсысын жақта.
С.Данияр: Қызың жақсы болса,

Өрісің кеңейеді.

Ұлың жақсы болса,

Қонысың кеңейеді.

Мадияр: Жақсы қыз –

Жағадағы құндыз,

Жақсы жігіт –

Көктегі жұлдыз.

Нұрсая: Жаны жақсы ағаның

Етегін баспа, жолын қу.

Болайын деген баланың

Бетін қақпа, белін бу.

Достың ескісі,

Тонның жаңасы жақсы

Рахат Жақсы туса – ел ырысы,

Жауын жауса – жер ырысы

Аида Жақсының соңына көп ереді,

Жаманның соңына шөп өреді.

Мирас Жақсы өз басынан көреді,

Жаман жолдасынан көреді.

Ал, енді мен мейірімді, жақсы бала қандай болады. Сол жайлы тақпақтар айтып көрейікші. Балалардың жауаптары тыңдалады

Бауыржан:

Жақсылық жаса досыңа,

Бірге ойнаған жасыңнан.

Қиналған кезде әрқашан,

Табылсаң болды қасынан.

Болғың келсе жақсы адам,

Жақсылық жаса әрқашан

Б.Данияр

Алдымыздан кезіккен

Көп танысты көреміз,

Бәріне де ізетпен

Біздер сәлем береміз.

* Сәлеметсіз бе, ағай! – деп,
* Сәлеметсіз бе, апай! – деп.
* Есенсіз бе, әжей! – деп,
* Амансыз ба, атай! – деп,

Ұл – қыз сәлем береміз,

Өнегелі өренбіз.

Жарайсыңдар, балалар, мен сендердің мейірімді істеріңді естіп, қуанып тұрмын. Адамға, қоршаған ортаңа мейірімді болу адамды жақсылық жасауға жетелейді.

**Жақсы болу өзіңнен.** Жағдаят шешу. Суретпен жұмыс.
**Сергіту сәті.**

Қане, қане, тұрайық

Үлкен шеңбер құрайық

Оң жақтағы көршіге,

Сол жақтағы көршіге,

Күлімсірей қарайық.

Көкке қолды созайық, Бір-бірімізден озайық. Құшақтасып әркез де

Тату – тәтті болайық! Көңіл күйлерің жақсы болсын!

**Ойын. «Ептілік пен жақсылық» Жақсы сөздер мен жаман сөздерді ажырату.**

**IV. Қорытынды.**

Ал, балалар, сабағымызды жақсы сөздермен бастасақ. Енді жақсы тілекпен сабағымызды аяқтайық.

**Жүректен-жүрекке**

***Нұрсая:***

Жақсы сөз, жақсы тілекті

Болайық ізгі ниетті

Жақсылық ойлап кісіге,

Тілейік үлкен- кішіге

***Толғанай:***

Ата-анаға, туыстарға, достарымызға, жақындарымызға, қоршаған ортаға деген сүйіспеншілік сезімдерімізді жақсы тілектерімен білдірейік.

* Мейірімді анама ұзақ ғұмыр тілеймін. ***Бауыржан.***
* Кең пейіл далама тыныштық тілеймін. ***Дәулет.***
* Өнерлі балаларға талмас қанат тілеймін. ***Сұлтан.***
* Талапты достарыма табыс тілеймін. ***С.Данияр.***
* Сыныптастарыма амандық тілеймін. ***Мирас.***
* Отбасыма бақыт тілеймін. ***Аида.***

Ән. Мухамбеткали Дәулеттің орындауында «Бала тілегі» әні

Атырау қаласы, № 23 орта мектебінің
орыс тілі пәні мұғалімі Бозжигитова Ляззат Конакбаевна

Тақырыбы: Жақсылық жасау өз қолыңда (слайдымен)
Мақсаты: Оқушылардың жақсылық құндылығы туралы, «жақсы адам» туралы түсініктерін кеңейту және жақсылық пен жамандықтың қатар жүріп адам өмірінде сан қилы белең көрсететінін ұғындыру.
Міндеттері: - Жақсылықтың адам өміріндегі мәні және жақсылық жасаудың қуаныш әкелетіндігін сезіндіру, жақсылықты түсіну, жақсылық жасауға тәрбиелеу.

Тәрбие сағаты сын тұрғысынан ойлау технологиясы бойынша құрылған

Жүру барысы
1. Ұйымдастыру бөлімі
Алдымен оқушыларға өздеріне ұнаған түстерін таңдауын сұраймын (мен үш топқа бес оқушыдан бөлдім: сары, жасыл, қызыл пішіндер) Сол түстер бойынша топқа бөлінеді.
Ой шақыру
Мұғалім сөзі: Балалар, бүгінгі тақырыпты айтпас бұрын, мен сіздерге мына слайд шоуды мән беріп қарауды сұраймын. Содан кейін өздерің тақырыпты табатын боласыздар. (жай музыка жүріп тұрады, слайд көрсетіледі)
Ал, бүгінгі тәрбие сағатымыздың негізгі тақырыбы не болмақ, қалай ойлайсыздар? (балалардың жауаптары тыңдалады)
Дұрыс айттыңдар, бүгін біздер жақсылық туралы сөз қозғаймыз. Алдымен мен сендерге бір сұрақ қоямын, сол сұрақтың жауабын іздеп көресіздер. («Аралас, қатып қозғалма, топтас» әдісі бойынша өткізіледі. Оқушылар қолдарына қалам мен қағаздарын алып шығады да бір минут ішінде мәлімет жазып алу керек)
Сұрақ: Жақсы адам деген қандай адам?
Мұғалім «Аралас» дегенде оқушылар бөлме ішінде арлы берлі жүріп, араласып «Жақсы адам деген кім?» сұрағына жауап алып, қағаздарына жауаптарын жазады.
«Қатып, қозғалма» дегенде орнында тұрып қалады. Мұғалім бірнеше оқушының жауабын тыңдайды.
«Топтас» дегенде өз топтарына отырады.
Мұғалім: Рахмет, мен де өз жауабымды айтайын:
Жақсы кісі деп сөзінен ісі көрінетін, айтқан сөзін кейіннен өзі ұстанатын кісіні айтады. Жақсы кісі түсінуге тырысады, бірақ одан пайда іздемейді. Жай адам пайда іздейді, бірақ түсінуге тырыспайды. Адам дүниеге ештеме қалап келмейді. Жақсы мен жаманды өскен соң өзің қалап аласың. Жақсылық пен жамандық адамның іс - әрекеті арқылы өлшенеді. Халқымыз «жақсылық» деген ұғымды адамгершілікке балаған. Адамгершілігі мол адамды «жақсы адам» деген. Ендеше жақсылық пен жамандық туралы ойланып көрейік. Оқушыларға сұрақ қойылады:
- Жақсылық, жамандық деген ұғымдарды қалай түсінесіздер?
- Жақсы болу, жақсылық жасауды қалай үйренуге болады?
- Жақсы сөз айту, жақсылыққа жата ма?
- Жақсылық жасау адам жасына байланысты ма?
- жақсы адамның бойында қандай қасиеттер болады?
Мұғалім: Рахмет, жақсы ойларыңды айттыңдар. Енді әр топқа тапсырма беремін.
Топтастыру немесе Кластер стратегиясы бойынша
І топ: «Жақсылық» деген сөзге
ІІ топ: «Жамандық» деген сөзге
ІІІ топ: жақсылық пен жамандық туралы мақал мәтел жазу
Мағынаны тану кезеңі
Мұғалім: Адамның ішкі сұлулығы — адамның жүрегі, жүрек жылуы, махаббат, ар - ұят, қайрат, мейірімділік, жақсылық, адамшылық осы жүректен туындайды. Ойымызды әрі қарай өрбіту үшін мәтінмен жұмыс жүргіземіз.
Әр топқа үш түрлі мәтін таратылады.
І топ: «Жақсылық сынықтары» мәтіні (қосымшаны қара)
Сұрақтар:
Бұл әңгімеден кейін қандай сезімде болдыңдар?
Сендер қалай ойлайсыңдар, әже неліктен көп жылдар бойы әйнек сынықтарын жинап жүрді?
Егер де адамдар әженің не істеп жүргенін білгенде не істер еді?
ІІ топ: «Ұстаз ақылы» (қосымшаны қара)
Сұрақтар:
Ұстазының жауабын шәкірттері түсінді ме?
Адамдар неге жамандыққа тез үйір болады, қалай ойлайсыңдар?
Мен жаңа айтып кеттім, Адамның ішкі сұлулығы — адамның жүрегі, жүрек жылуы, махаббат, ар - ұят, қайрат, мейірімділік, жақсылық, адамшылық осы жүректен туындайды деп, жүрегімізді жамандық жауып тастаса біз қалайша жақсы адам боламыз. Сондықтан да бұл әңгімеден не түюге болады?
ІІІ топ: «Екі қасқыр» әңгімесі (қосымшаны қара)
- Ата Екі қасқыр деп нені меңзеп отыр?
Жамандық пен жақсылық өмірде бірге жүреді екен. Ал қайсысы жеңеді? Жақсылық жеңу үшін адам не істеу керек?
- Осы үш мәтінді бір бірімен байланыстыруға бола ма? Үшеуі бір бірін толықтырып тұр ма?
Алдарыңызда бірнеше мақалдар, нақыл сөздер жазылған парақ жатыр. Ойланып, соның ішіндегі қайсысы өз мәтіндеріңе байланысы бар деп ойлайсыздар. Егер де байланысы бар десеңдер, сол мақалдың тұсына белгі салыңыздар.